ՀՀ Կառավարությունը ՄԱԿ-ի Զարգացման ծրագրի աջակցությամբ հայտարարում է գաղափարների մրցույթ՝ Բաց կառավարման գործընկերության գործողությունների նոր` երրորդ ծրագիրը համալրելու նպատակով: Ծրագիրը մասնակցային սկզբունքով մշակված հանձնառությունների համախումբ է, որոնք կոչված են խթանելու կառավարման թափանցիկությունը, հաշվետվողականությունը և հանրային մասնակցությունը: Բաց կառավարման գործընկերությունը շեշտադրում է հավակնոտ հանձնառությունների միջոցով բաց կառավարման բարեփոխումներին ուղղված նախաձեռնությունների անհրաժեշտությունը: Գործողությունների ծրագրում ընդգրկվող նախաձեռնությունները կարող են լինել ինչպես նոր, այնպես էլ՝ նախկինում սկսված, ընթացիկ բարեփոխումների շարունակություն: